Diari Oficial de la Generalitat Valenciana


Sumari del DOGV 9192, del 11-10-2021 (2021/10559)

RESOLUCIÓ de 4 d'octubre de 2021, de la consellera d'Innovació, Universitats, Ciència i Societat Digital, per la qual es proveeixen pel sistema de lliure designació, els llocs de treball anunciats en la convocatòria número 57/2021, de 5 de maig de 2021.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9192

Data del DOGV
:   11-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10092


Data del document
:   04-10-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * funcionari

RESOLUCIÓ de 4 d'octubre de 2021, de la consellera d'Innovació, Universitats, Ciència i Societat Digital, per la qual es proveeixen pel sistema de lliure designació, els llocs de treball anunciats en la convocatòria número 57/2021, de 5 de maig de 2021. [2021/10580]  
  
Tenint en compte que en el moment d'entrada en vigor de la Llei 4/2021, de la funció pública valenciana, aquesta convocatòria havia sigut publicada i es trobava pendent de resoldre, segons la previsió de la disposició transitòria sisena d'aquesta, és procedent la seua resolució d'acord amb la Llei 10/2010, de 9 de juliol, d'ordenació i gestió de la funció pública valenciana, normativa vigent en el moment de la seua publicació.  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades, per a la provisió corresponent a la convocatòria 57/2021, de 5 de maig de 2021 (DOGV 9079, 10.05.2021), pel procediment de lliure designació dels llocs de treball números:  
33423. Cap de secretaria de director/a general.  
34457. Cap del Servei de Contractació i Assumptes Generals.  
34341. Cap del Servei de Gestió Econòmica i Pressupostos.  
34655. Cap del Servei de Coordinaciói Suport Tècnic.  
34716. Cap del Servei de Documentació, Estadística i Coordinació d'Assumptes Europeus.  
34767. Cap del Servei de Desenvolupament de l'Agenda Digital.  
36600. Secretari/ària.  
Una vegada revisada la documentació presentada per les persones candidates, queda acreditat el compliment dels requisits de participació exigits per la convocatòria de les persones funcionàries a les quals es procedeix a nomenar. Les circumstàncies i aptituds professionals tingudes en compte per a valorar la idoneïtat de les persones aspirants han sigut, en primer lloc, la seua experiència en l'exercici de llocs de responsabilitats i característiques similars al que és objecte de la present convocatòria i en segon lloc, les circumstàncies i aptituds professionals adequades a les funcions atribuïdes a cadascun dels llocs pel vigent Reglament orgànic i funcional de la Conselleria d'Innovació, Universitats, Ciència i Societat Digital i la seua Ordre de desenvolupament, 7/2020, d'11 de febrer (DOGV 13.02.2020).  
El lloc número 33779 ha sigut sol·licitat per tres persones. D'elles, tant en l'apartat relatiu a l'experiència en l'exercici de llocs de responsabilitats i característiques similars, com en el corresponent al de circumstàncies i aptituds professionals adequades a les funcions del lloc, com ara el coneixement de tasques assignades a aquest i de les aplicacions informàtiques precises per al seu correcte acompliment, el coneixement de la llengua valenciana i la formació universitària, la persona idònia per a exercir-lo és Mercedes Gómez-Nieves Estellés.  
  
El lloc número 34018 ha sigut sol·licitat per una única persona candidata. Una vegada analitzat el currículum del participant admés, tot i reunir els requisits exigits, es considera que acredita experiència professional insuficient en l'exercici de llocs amb responsabilitats i característiques similars, per la qual cosa, de conformitat amb l'article 110.3 de la Llei 10/2010, de 9 de juliol, d'ordenació i gestió de la funció pública valenciana, aplicable en aquest procediment, es declara desert el lloc.  
El lloc número 34498 ha sigut sol·licitat únicament per María Teresa Moreno Carbonell, que acredita tant experiència en l'exercici de llocs de responsabilitats i característiques similars com les circumstàncies i aptituds professionals idònies per a l'adequat exercici de les funcions atribuïdes a aquest.  
El lloc número 34436 únicament ha sigut sol·licitat per Salvador Jiménez Carbonell, que acredita tant experiència en l'exercici de llocs de responsabilitats i característiques similars com les circumstàncies i aptituds professionals idònies per a l'adequat exercici de les funcions atribuïdes a aquest.  
El lloc número 34740 ha sigut sol·licitat per dues persones. De conformitat amb l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, una de les persones que el sol·licitava no reuneix els requisits exigits per ser funcionària del sector docent. També ha sigut sol·licitat per Purificación Algaba Blázquez que, acreditant el compliment dels requisits de participació, justifica experiència en l'exercici de llocs de responsabilitats i característiques similars, i les circumstàncies i aptituds professionals idònies per a l'adequat exercici de les funcions atribuïdes a aquest.  
  
El lloc número 34571 ha sigut sol·licitat únicament per Luis Felipe Suárez Jorcano que acredita tant experiència en l'exercici de llocs de responsabilitats i característiques similars com les circumstàncies i aptituds professionals idònies per a l'adequat exercici de les funcions atribuïdes a aquest.  
El lloc número 36777 únicament ha sigut sol·licitat per Alexandre Martines i Joan, que acredita experiència en l'exercici de llocs de responsabilitats i característiques similars, i les circumstàncies i aptituds professionals idònies per a l'adequat exercici de les funcions atribuïdes a aquest.  
D'acord amb això, és procedent la resolució d'aquesta convocatòria d'acord amb la normativa vigent en el moment de la seua publicació. Així, de conformitat amb el que es disposa en els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb les bases d'aquesta, resolc:  
  
  
Primer. Nomenaments  
Nomenar Mercedes Gómez-Nieves Estellés, funcionària de carrera d'administració general, subescala auxiliar, sugrupo C2, de l'Ajuntament de Beniardà, amb NRP \*\*\*3334\*\*\*, com a cap de la secretaria de director/a general, lloc de treball 33742, sector general, subgrups C1/C2, complement de destinació nivell 16 i complement específic E032. De conformitat amb el que es disposa en l'article 34 de la Llei 4/2021, de 16 d'abril, de la funció pública valenciana, la funcionària no s'integrarà en els cossos, escales, o agrupació professional funcionarial propis de l'Administració de la Generalitat Valenciana.  
Declarar desert el lloc de treball núm. 34216.  
Nomenar María Teresa Moreno Carbonell, funcionària de carrera del cos tècnic d'administració general, subgrup A1, de l'Ajuntament d'Alacant, amb NRP \*\*\*8400\*\*\*, com a cap del Servei de Gestió Econòmica i Pressupostos, lloc de treball núm. 34663, sector general, subgrup A1, complement de destinació nivell 28 i complement específic E050. De conformitat amb el que es disposa en l'article 34 de la Llei 4/2021, de 16 d'abril, de la funció pública valenciana, la funcionària no s'integrarà en els cossos, escales, o agrupació professional funcionarial propis de l'Administració de la Generalitat Valenciana.  
  
Nomenar Salvador Jiménez Carbonell, funcionari de carrera de l'escala de gestió, subgrup A2, de la Universitat d'Alacant, amb NRP \*\*\*4192\*\*\*, com a cap del Servei de Coordinació i Suport Tècnic, lloc de treball núm. 34068, sector general, subgrup A2, complement de destinació nivell 26 i complement específic E050. De conformitat amb el que es disposa en l'article 34 de la Llei 4/2021, de 16 d'abril, de la funció pública valenciana, el funcionari no s'integrarà en els cossos, escales, o agrupació professional funcionarial propis de l'Administració de la Generalitat Valenciana.  
Nomenar Purificación Algaba Blázquez, funcionària de carrera del cos tècnic, subgrup A2, de la Comunitat de Castella-la Manxa, amb DNI \*\*\*7896\*\*, com a cap del Servei de Documentació, Estadística i Coordinació d'Assumptes Europeus, lloc de treball núm. 34789, sector indistint, subgrup A2, complement de destinació nivell 26 i complement específic E050. De conformitat amb el que es disposa en l'article 34 de la Llei 4/2021, de 16 d'abril, de la funció pública valenciana, la funcionària no s'integrarà en els cossos, escales, o agrupació professional funcionarial propis de l'Administració de la Generalitat Valenciana.  
Nomenar Luis Felipe Suárez Jorcano, funcionari de carrera, escala administració general, subescala tècnica, subgrup A1, de l'Ajuntament de Logronyo, amb NRP \*\*\*6806\*\*\*, com a cap del Servei de Desenvolupament de l'Agenda Digital, lloc de treball núm. 34510, sector general, subgrup A1, complement de destinació nivell 28 i complement específic E050. De conformitat amb el que es disposa en l'article 34 de la Llei 4/2021, de 16 d'abril, de la funció pública valenciana, el funcionari no s'integrarà en els cossos, escales, o agrupació professional funcionarial propis de l'Administració de la Generalitat Valenciana.  
Nomenar Alexandre Martines i Joan, funcionari de carrera d'administració general, subgrup C2, de l'Administració Generalitat, amb NRP \*\*\*4078\*\*\*, com a secretari, lloc de treball núm. 36583, sector indistint, subgrup C2, complement de destinació nivell 16 i complement específic E035.  
  
Segon. Cessaments i preses de possessió  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, s'hi podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, o bé un recurs contenciós administratiu davant del Jutjat Contenciós Administratiu d'Alacant, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
Alacant, 4 d'octubre de 2021.- La consellera d'Innovació, Universitats, Ciència i Societat Digital: Carolina Pascual Villalobos.